Anexa nr. 2 la

Hotărirea de Guvern

nr din

**REGULAMENT**

**cu privire la modul de formare și utilizare a veniturilor colectate**

**de către Agenția Națională de Asigurare a Calității în Învățămîntul Profesional**

1. **DISPOZIȚII GENERALE**
2. Modul de formare şi utilizare a veniturilor colectate de către Agenția Națională de Asigurare a Calității în Învățămîntul Profesional, în continuare Agenție, provenite din prestarea serviciilor, executarea lucrărilor sau desfăşurarea altor activităţi, contra plată, este elaborat în conformitate cu Legea finanțelor publice și responsabilității bugetar-fiscale nr.181 din 25 iulie 2014, legile anuale ale bugetului de stat, Setul metodologic privind elaborarea, aprobarea și modificarea bugetului, aprobat prin ordinul ministrului finanțelor ș.a.
3. **MODUL DE FORMARE ȘI GESTIONARE A VENITURILOR AGENȚIEI**
4. Veniturile Agenției se formează din mijloacele financiare colectate pe conturile acesteia provenite din executarea lucrărilor şi prestarea serviciilor, contra plată, chiria sau darea în arendă a patrimoniului, donaţii, sponsorizări şi alte mijloace băneşti intrate legal în posesia Agenției.
5. Veniturile Agentiei se formează în urma încasării la conturile trezorier și bancar ale Agenției a veniturilor/plăţilor încasate conform Nomenclatorului lucrărilor și/sau serviciilor prestate contra plată de către Agenție (anexa nr.1).
6. Prestarea serviciilor, executarea lucrărilor, contra plată, stipulate în acte legislative şi normative, se realizează, conform activităţii statutare a Agenției, în baza principiilor de menţinere şi de creștere a calităţii serviciilor şi lucrărilor pentru care se percep plăţi.
7. Modalitatea planificării şi executării veniturilor colectate se efectuează în conformitate cu Setul metodologic privind elaborarea, aprobarea și modificarea bugetului aprobat prin ordinul ministrului finanțelor.

Agenția administrează veniturile proprii prin conturi trezorier și bancare.

Veniturile din prestarea serviciilor sau executarea lucrărilor, încasate în numerar prin casierie, se depun zilnic în conturile trezorier și bancare.

Utilizarea direct din casierie a veniturilor colectate, fără depunerea prealabilă la contul bancar nu se admite.

1. Mijloacele colectate se includ în bugetele respective, se consideră venituri şi sînt direcţionate în mod prioritar pentru acoperirea cheltuielilor aferente prestării serviciilor, executării lucrărilor și altor cheltuieli, exclusiv pentru dezvoltarea instituției, în conformitate cu principiile şi regulile de elaborare, aprobare şi executare a bugetelor corespunzătoare stabilite prin Setul metodologic privind elaborarea, aprobarea și modificarea bugetului aprobat prin ordinul ministrului finanțelor.
2. Remunerarea personalului încadrat nemijlocit în prestarea serviciilor, executarea lucrărilor sau desfăşurarea altor activităţi, contra plată, se efectuează conform actelor normative şi legislative ce reglementează salarizarea și normarea muncii.
3. Defalcările contribuţiilor de asigurări sociale de stat obligatorii şi primelor de asigurare obligatorie de asistenţă medicală achitate de către patroni se planifică şi se transferă în mărimile stabilite prin acte normative pentru anul financiar curent.
4. **RESPONSABILITĂȚI**
5. Evidenţa contabilă a veniturilor colectate se organizează și se ține în conformitate cu Legea contabilităţii nr.113-XVI din 27 aprilie 2007, standardele naționale de contabilitate, instrucţiunile cu privire la evidenţa contabilă în instituţiile publice, aprobate de Ministerul Finanţelor, precum şi cu prevederile prezentului Regulament.
6. Pentru utilizarea contrar destinaţiei a veniturilor colectate, constatată în urma controlului sau analizei dărilor de seamă, se aplică sancţiunile prevăzute de legislaţie.
7. Responsabilitatea privind corectitudinea utilizării plăţilor şi tarifelor, precum și respectarea prevederilor prezentului Regulament se pune în sarcina conducătorilor Agentiei.